Kaptein Benjamin Moodie was 'n Suid-Afrikaanse pionier en soldaat. In 1789 in Melsetter in die Orkney-eilande, Skotland, gebore. Hy lewer diens in die Ross and Caithness Militia en nadat hy sy familie-eiendom verloor het, besluit hy om 200 Skotse emigrante na die Kaap te bring. Bygestaan deur die Britse regering, het die geselskap in 1817 aangekom; driekwart van hulle was werktuigkundiges en die res arbeiders. Moodie het aan elk £20 passaatgeld betaal. Die meeste van hulle het gou werk in Kaapstad en elders gevind, terwyl Moodie homself op die plaas Grootvadersbosch, naby Swellendam, gevestig het. Na die aankoms van die 1820-Setlaars het hy 'n tyd lank aan die Oosgrens deurgebring, maar vanweë die onsekere toestande het hy na sy landgoed teruggekeer. Oorlede op 2 April 1856. Bron: Ensiklopedie van Suidelike Afrika, Eric Rosenthal, 1967 Laat weet as u oor addisionele inligting beskik wat ons hier kan bywerk.